《题茁兰》
明代·陆深

滋兰茂九畹，灵雨茁其芽。和氏抱荆璞，以身明不瑕。

芳泽贵自保，物色宁有涯。但使臭味同，岁晚何足嗟。

猗猗关西彦，风流如谢家。光辉媚幽岩，旖旎剔芬华。

温恭君子持，令德戒纷姱。岂乏桃李姿，贞白世所嘉。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。